钦定古今图书集成/明伦汇编/氏族典/第067卷 > 朱超石
## 钦定古今图书集成/明伦汇编/氏族典/第067卷 > 朱超石

按《宋书朱龄石传》，“龄石弟超石，亦果锐善骑乘。桓谦
为卫将军，以补行参军，又参何无忌辅国右将军事。
徐道覆破无忌，得超石以为参军。至石头，超石乘单
舸走归高祖，高祖以为徐州主簿，迁车骑参军事，尚
书都官郎，寻复补中兵参军，宁朔将军、沛郡太守。江
陵平，从至襄阳，领新野太守。义熙十二年北伐，进克”
蒲坂，以超石为河东太守，除中书侍郎，封兴平县五
等侯。关中扰乱，高祖遣超石慰劳河、洛。始至蒲坂，值
龄石自长安东走至曹公垒，超石济河就之，与龄石
俱没，为《佛佛》所杀。